1.

Vähimmäisohjelman tasolla tiedot on kerättävä seuraavasti: a) Parametrit: — Lisäyksessä XV lueteltujen kantojen puretuista saaliista on tehtävä biologinen näytteenotto sen selvittämiseksi, minkä kokoisista ja tarvittaessa ikäisistä kaloista se koostuu. b) Jaottelu- ja tarkkuustasot — Jaottelutasot sekä perusositus ja näytteenottointensiteetti täsmennetään lisäyksessä XV. Jäsenvaltiot voivat kuitenkin soveltaa jotain muuta kuin perusosittelua ja yksinkertaista otantaa vastaavaa näytteenottosuunnitelmaa lisäyksessä XV määritellyissä ositteissa, ja muita kuin lisäyksessä XV määriteltyjä näytteenottointensiteettejä edellyttäen, että tällä vaihtoehtoisella lähestymistavalla saavutetaan sama tai korkeampi tarkkuustaso samoilla tai vähäisemmillä kustannuksilla, ja tämä on vahvistettava vastaavassa kansallisessa ohjelmassa. c) Näytteenotto-ohjelman täytäntöönpano — Jäsenvaltio, jonka alueella saaliit puretaan, on vastuussa näytteenotto-ohjelmien laatimisesta tässä artiklassa määriteltyjen vaatimusten mukaisesti. Tarvittaessa jäsenvaltiot tekevät yhteistyötä kolmannen maan viranomaisten kanssa kolmannen maan lipun alla purjehtivien alusten purettujen saaliiden biologisen näytteenoton toteuttamiseksi. — Asetuksen (ETY) N:o 2847/93 mukaisesti jäsenvaltiot toteuttavat tarvittavat toimenpiteet lippunsa alla purjehtivien alusten toimintaa koskevien tietojen keräämisen varmistamiseksi riippumatta siitä, missä saaliit puretaan aluksesta. d) Näytteenottosääntöjä koskevat poikkeukset — Pituudet 1) Jäsenvaltion kansallisesta ohjelmasta voidaan jättää pois sellaisten kantojen purettujen saaliiden luokittelu pituuden mukaan, joiden TACit ja kiintiöt on määritelty, seuraavien edellytysten mukaisesti: i) Kyseisen kiintiön on oltava alle 5 prosenttia yhteisön TAC-osuudesta tai keskimäärin vähemmän kuin 100 tonnia kolmen edeltävän vuoden aikana. ii) Kaikkien sellaisten jäsenvaltioiden kiintiöiden summien, joiden osuus on alle 5 prosenttia, on oltava alle 15 prosenttia yhteisön TAC-osuudesta. Jos i kohdassa esitetty edellytys täyttyy, mutta ii kohdassa esitetty edellytys ei, kyseiset jäsenvaltiot voivat laatia koordinoidun ohjelman pannakseen puretuille kokonaissaaliilleen täytäntöön lisäyksessä XV kuvatun näytteenottosuunnitelman tai jonkin muun näytteenottosuunnitelman, jolla saavutetaan sama tarkkuus. Tarvittaessa kansallista ohjelmaa voidaan mukauttaa jokaisen vuoden 31 päivään tammikuuta asti jäsenvaltioiden kiintiöiden vaihtojen huomioon ottamiseksi. 2) Kantoihin, joiden osalta TACeja ja kiintiöitä ei ole määritelty ja jotka sijaitsevat muualla kuin Välimeren alueella, sovelletaan samoja sääntöjä edellisen kolmen vuoden purettujen keskisaaliiden perusteella ja viitaten kannan yhteisön purettuihin kokonaissaaliisiin. 3) Välimeren kantojen osalta Välimeren jäsenvaltioiden painona ilmaistujen purettujen saaliiden, jotka vastaavat vähempää kuin viittä prosenttia Välimeren alueen kansallisista kokonaissaaliista tai vähempää kuin 200:aa tonnia, tonnikalaa lukuun ottamatta. — Iät 1) Jäsenvaltion kansallisesta ohjelmasta voidaan jättää pois sellaisten kantojen purettujen saaliiden luokittelu iän mukaan, joiden TACit ja kiintiöt on määritelty, seuraavien edellytysten mukaisesti: i) Kyseisen kiintiön on oltava alle 10 prosenttia yhteisön TAC-osuudesta tai keskimäärin vähemmän kuin 200 tonnia kolmen edeltävän vuoden aikana. ii) Kaikkien sellaisten jäsenvaltioiden kiintiöiden summien, joiden osuus on alle 10 prosenttia, on oltava alle 25 prosenttia yhteisön TAC-osuudesta. Jos i kohdassa esitetty edellytys täyttyy, mutta ii kohdassa esitetty edellytys ei, kyseiset jäsenvaltiot voivat laatia koordinoidun ohjelman pannakseen puretuille kokonaissaaliilleen täytäntöön lisäyksessä XV kuvatun näytteenottosuunnitelman tai jonkin muun näytteenottosuunnitelman, jolla saavutetaan sama tarkkuus. Tarvittaessa kansallista ohjelmaa voidaan mukauttaa jokaisen vuoden 31 päivään tammikuuta asti jäsenvaltioiden kiintiöiden vaihtojen huomioon ottamiseksi. 2) Kantoihin, joiden osalta TACeja ja kiintiöitä ei ole määritelty ja jotka sijaitsevat muualla kuin Välimeren alueella, sovelletaan samoja sääntöjä edellisen kolmen vuoden purettujen keskisaaliiden perusteella ja viitaten kannan yhteisön purettuihin kokonaissaaliisiin. 3) Välimeren kantojen osalta Välimeren jäsenvaltioiden painona ilmaistujen purettujen saaliiden, jotka vastaavat vähempää kuin viittä prosenttia Välimeren alueen kansallisista kokonaissaaliista tai vähempää kuin 200:aa tonnia, tonnikalaa lukuun ottamatta. 4) Aina kun se on mahdollista, kaupallisista saaliista olisi luettava ikä. Jos näin ei tehdä, jäsenvaltioiden olisi mainittava se kansallisessa ohjelmassaan. — Muut Jos jäsenvaltioiden välisellä yhteistyöllä voidaan varmistaa, että a kohdassa tarkoitettujen parametrien kokonaisarviolla voidaan saavuttaa tarvittava tarkkuustaso, jokaisen jäsenvaltion ei tarvitse erikseen varmistaa, että sen omia tietoja on tarpeeksi tämän tarkkuustason saavuttamiseksi. e) Poisheitetyt saaliit Poisheitettyjen saaliiden pituusjakauma on arvioitava silloin, kun niitä on vuosittain joko yli 10 prosenttia painona ilmaistusta kokonaissaaliista tai yli 10 prosenttia lukumääränä ilmaistusta saaliista sellaisten kantojen osalta, joiden vuosittaisia poisheitettyjä määriä koskevat tiedot on kerättävä lisäyksen XII mukaisesti ja kaupallisille saaliille siinä lisäyksessä määriteltyjen sääntöjen mukaisesti. Kaupallisten saaliiden näytteenottointensiteetti on määritelty lisäyksessä XV. Silloin kun poisheitettyjä saaliita esiintyy sellaisissa pituusluokissa, joita ei ole puretuissa saaliissa, ikä on luettava lisäyksessä XV esitettyjen sääntöjen mukaisesti. Jos jäsenvaltiot eivät pysty saavuttamaan tätä tarkkuustasoa tai saavuttavat sen vain kohtuuttomin kustannuksin, ne voivat saada komissiolta luvan poikkeukseen edellyttäen, että tämän pyynnön mukana on täydelliset asiakirjat. f) Virkistys- ja urheilukalastus Lisäyksessä XI lueteltujen kantojen osalta jäsenvaltioiden on laadittava pilottihankkeita, joissa noudatetaan tässä lisäyksessä määriteltyä jaottelutasoa. Näiden tutkimusten avulla saadaan vahvistettua tulevaisuudessa tarvittavat tarkkuustasot. Näiden tutkimusten päätelmät on toimitettava komissiolle viimeistään 31 päivänä lokakuuta 2003.